**Z A P I S N I K**

sa 25. sjednice Odbora za Statut i Poslovnik Gradskog vijeća Grada Ivanić-Grada održane dana 16. svibnja 2016. godine (ponedjeljak) s početkom u 17,00 satiu prostorijama Gradske uprave, Park hrvatskih branitelja 1, Ivanić-Grad.

Prisutni članovi odbora:

1. Tomislav Kunovec – predsjednik odbora
2. Gordana Kanić - članica
3. Željko Pongrac – član
4. Goran Leš – član
5. Laura Voštinić - članica

G. Tomislav Kunovec – otvorio je sjednicu i konstatirao da sjednici prisustvuju svi članova Odbora za Statut i Poslovnik te se mogu donositi pravovaljane odluke.

Prije usvajanja dnevnog reda, predsjednik Odbora predlaže da se razmotri skraćeni zapisnik s 24. sjednice Odbora.

Zapisnik je jednoglasno prihvaćen.

Predsjednik Odbora dao je na usvajanje predloženi

**DNEVNI RED**

1. **Razmatranje prijedloga Odluke o raspisivanju javnog natječaja za izbor i imenovanje ravnatelja Muzeja Ivanić-Grad**
2. **Razmatranje prijedloga Odluke o povjeravanju poslova iz samoupravnog djelokruga Grada Ivanić- Grada Zagrebačkoj županiji**
3. **Razmatranje prijedloga**
4. **Odluke o izmjeni i dopuni Odluke o osnivanju Visoke škole Ivanić-Grad**
5. **Odluke o davanju suglasnosti na Pročišćeni tekst Odluke o osnivanju Visoke škole Ivanić – Grad**
6. **Odluke o imenovanju dr.sc. Mile Marinčića za koordinatora provedbe i organizacije dislociranog studija Kineziološkog fakulteta Sveučilišta u Zagrebu**
7. **Razno**

Rad po utvrđenom dnevnom redu.

**TOČKA 1.**

G. Tomislav Kunovec – daje riječ Lauri Voštinić koja upoznaje da je riječ o Odluci koja se donosi u skladu sa Zakonom o muzejima i Statutom Muzeja Ivanić-Grad u kojem su određene sve obveze za raspisivanje natječaja za ravnatelja Muzeja Ivanić-Grada.

Nakon kraće rasprave svih članova, jednoglasno je usvojen zaključak odbora o pozitivnom mišljenju na navedeni prijedlog Odluke.

**TOČKA 2.**

Laura Voštinić – riječ je o Odluci koju donosimo skladu s dopisom Zagrebačke županije. Naime, Zagrebačka županija obratila se Gradu s mogućnošću da za 2016. Godinu preuzme od Grada obvezu prijevoza umrle osobe ili posmrtnih ostataka od mjesta smrti do nadležne patologije ili sudske medicine za koje nije moguće utvrditi uzrok smrti bez obdukcije, a s obzirom da Zagrebačka županija za navedene usluge već ima zaključen ugovor te osigurana sredstva.

S obzirom da će Zagrebačka županije financirati navedene usluge te Grad ne snosi nikakve troškove, a zakonski je moguće navedene poslove prenijeti na županiju, predlažemo donošenje ove Odluke.

Nakon kraće rasprave svih članova, jednoglasno je usvojen zaključak odbora o pozitivnom mišljenju na navedeni prijedlog Odluke.

**TOČKA 3.**

Laura Voštinić – objedinjava objašnjenje za prve dvije odluke te navodi da je potrebno donijeti izmjene i dopune Odluke o osnivanju Visoke škole Ivanić-Grad te pročišćeni tekst kako bismo mogli provesti registraciju Visoke škole na Trgovačkom sudu u zagrebu.

Naime, do sada je bio zaključen ugovor o pružanju konzultantskih usluga s društvom iz Bjelovara koje usluge nije izvršilo u skladu sa zakonskim obvezama te su stoga potrebne predložene izmjene i dopune.

Odluka o imenovanju dr.sc. Mile Marinčića za koordinatora provedbe i organizacije dislociranog studija Kineziološkog fakulteta Sveučilišta u Zagrebu donosi se jer su predstavnicima Kineziološkog fakulteta u Zagrebu, a nakon održanog sastanka u Zagrebu, zainteresirani za osnivanje dislociranog studija koji će se nalaziti u Ivanić-Gradu.

Kineziološki fakultet Sveučilišta u Zagrebu donio odluku o imenovanju dr.sc. Tatjane Trošt Bobić kao predstavnice i koordinatora u realizaciji imenovanog dislociranog studija te je sada potrebno da i Grad Ivanić-Grad donese takvu Odluku.

Nakon kraće rasprave svih članova, jednoglasno je usvojen Zaključak odbora o pozitivnom mišljenju na navedene prijedloge Odluke.

**TOČKA 4.**

Pod točkom razno nije bilo pitanja i prijedloga.

Dovršeno u 17.50 sati.

Zapisnik sastavila Predsjednik Odbora

Laura Voštinić Tomislav Kunovec